**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Odluka o nerazvrstanim cestama na

području Općine Podstrana

**PRAVNI TEMELJ:** Zakon o cestama, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i

strateško upravljanje

**PREDMET: Obrazloženje prijedloga Odluke o nerazvrstanim cestama na području Općine Podstrana**

Pravni osnov za donošenje Odluke o nerazvrstanim cestama na području Općine Podstrana su odredbe članka 107. i 109. Zakona o cestama (Narodne novine, broj 84/11., 22/13., 54/13., 148/13., 92/14., 110/19., 144/21, 114/22), a koje odredbe se odnose na upravljanje nerazvrstanim cestama te zaštitu nerazvrstanih cesta. Uvodno označenim člancima Zakona o cestama utvrđeno je kako jedinica lokalne samouprave vodi jedinstvenu bazu podataka o nerazvrstanim cestama na svom području, te uređuje vrste, opseg i rokove izvođenja radova redovitog i izvanrednog održavanja nerazvrstanih cesta te kontrolu i nadzor nad izvođenjem tih radova odnosno propisuje prekršajne odredbe.

Zakon o cestama ne sadrži posebne odredbe o načinu zaštite i održavanja nerazvrstanih cesta, no u članku 109. upućuje na odgovarajuću primjenu odredbi koje se odnose na održavanje javnih cesta (čl. 45. st. 1, 2, 4, 5, članak 46., 47., 48., 49., 51., 54., 58., 60., 61. i 62. Zakona).

Dana 27. rujna 2023. godine, objavom presude Visokog upravnog suda Republike Hrvatske posl.broj Usoz-146/2022-7 od 20. srpnja 2023. godine u Narodnim novinama ukinuta je Odluka o nerazvrstanim cestama na području Općine Podstrana (“Službeni glasnik Općine Podstrana” broj 04/15, 12/15, 29/16, 11/18, 27/18, 35/18, 8/19, 4/20, 22/20, 4/21, 14/22 i 21/22). Kako bi se osiguralo trajno i neprekinuto upravljanje, građenje, rekonstrukcija i održavanje nerazvrstanih cesta na području Općine Podstrana, kontrola i nadzor nad izvođenjem radova na nerazvrstanim cestama, zaštita nerazvrstanih cesta i ostalo, to je potrebno donijeti novu Odluku, koja je istovjetnog sadržaja kao i ranije važeća odluka, a kojoj je sada priložen i Popis nerazvrstanih cesta koji iste identificira oznakama zemljišnoknjižnih i katastarskih čestica, te će se navedeni popis po potrebi ažurirati.

Člankom 11. Zakona o pravu na pristup informacijama („Narodne novine“ broj 25/13, 85/15) propisana je obveza jedinica lokalne samouprave o provedbi savjetovanja s zainteresiranom javnošću objavom na internetskoj stranici nacrta općih akata kojima se uređuju pitanja od značenja za život lokalne zajednice odnosno kojima se utječe na interese građana i pravnih osoba, u pravilu u trajanju od 30 dana.

Općinski načelnik dana 09. listopada 2023. godine, donio je Odluku o upućivanju nacrta prijedloga Odluke o nerazvrstanim cestama na području Općine Podstrana na savjetovanje s javnošću. Informacija o upućivanju nacrta prijedloga Odluke o o nerazvrstanim cestama na području Općine Podstrana na savjetovanje s javnošću objavljena je dana 09. listopada 2023. godine na [www.podstrana.hr](http://www.podstrana.hr) i na oglasnoj ploči Općine Podstrana. Nacrt prijedloga Odluke o nerazvrstanim cestama na području Općine Podstrana objavljen je na [www.podstrana.hr](http://www.podstrana.hr) dana 09. listopada 2023. godine, radi provedbe savjetovanja sa javnošću u trajanju od 32 dana, odnosno od dana 10. listopada do 10. studenog 2023. godine. Zainteresirana javnost svoje primjedbe i prijedloge mogla je dostaviti putem obrasca sudjelovanja u savjetovanju na adresu elektronske pošte [pisarnica@podstrana.hr](mailto:pisarnica@podstrana.hr) zaključno sa 10. studenog 2023. godine.

U razdoblju savjetovanja s javnošću zaprimljeno je ukupno 11 primjedbi, od čega 2 izvan roka, te je sukladno obvezi iz članka 11. Zakona o pravu na pristup informacijama („Narodne novine“ broj 25/13, 85/15), o provedenom savjetovanju sa javnošću sastavljeno Izvješće koje je objavljeno na mrežnoj stranici Općine Podstrana dana 02. siječnja 2024. godine.

Člankom 11. stavak 4. Zakona o pravu na pristup informacijama propisano je da se Izvješće o provedenom savjetovanju obvezno dostavlja tijelu koje donosi opći akt, slijedom čega se isti općinskom vijeću prilaže u prijedlog Odluke. Slijedom navedenog, predlaže se donijeti sljedeći akt:

Na temelju članka 107. stavak 3. i 109. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 114/22, 4/23) te članka 30. Statuta Općine Podstrana („Službeni glasnik Općine Podstrana“ broj 07/21, 21/21, 4/23) Općinsko vijeće Općine Podstrana na 24. sjednici, održanoj dana 18. siječnja 2024. godine donosi sljedeću

**O D L U K A**

**o nerazvrstanim cestama na općine Podstrana**

**I. OPĆE ODREDBE**

**Članak 1.**

Ovom Odlukom uređuje se upravljanje, održavanje, građenje, rekonstrukcija i održavanje nerazvrstanih cesta na području općine Podstrana, pravni status, kontrola i nadzor nad izvođenjem radova na njima, te mjere za njihovu zaštitu.

**Članak 2.**

Nerazvrstane ceste na području općine Podstrana jesu ceste koje se koriste za promet vozilima i koje može svatko slobodno koristiti na način i pod uvjetima propisanim Zakonom o cestama i drugim propisima, a koje nisu razvrstane kao javne ceste u smislu Zakona o cestama i to posebice:

* ceste koje povezuju područja unutar općine Podstrana,
* terminali i okretišta vozila javnog prijevoza,
* pristupne ceste do stambenih, poslovnih, gospodarskih i drugih građevina osim onih iz stavka 3. ovog članka,
* druge ceste na području naselja općine Podstrana.

Nerazvrstanom cestom ne smatraju se kolni prilazi ili pješački prilazi koji služe pojedinom objektu i koje su izgradili vlasnici na zemljištu u svom vlasništvu ili suvlasništvu ili na tuđem zemljištu, temeljem ustanovljene služnosti (upisane u zemljišnu knjigu ili stečene dosjelošću ili ugovorom o pravu služnosti puta) ili temeljem građevne dozvole za izgradnju ishođene na svoje ime.

Nerazvrstanu cestu čine:

* cestovna građevina (donji stroj, kolnička konstrukcija, sustav za odvodnju atmosferskih voda s nerazvrstane ceste, drenaže, most, vijadukt, podvožnjak, nadvožnjak, propust, tunel, galerija, potporni i obložni zid, pothodnik, nathodnik i sl.), nogostup, biciklistička staza te sve prometne i druge površine na pripadajućem zemljištu (zelene površine, ugibališta, parkirališta, okretišta, stajališta javnog prijevoza i slično),
* građevna čestica, odnosno cestovno zemljište u površini koju čine površina zemljišta na kojoj prema projektu treba izgraditi ili je izgrađena cestovna građevina, površina zemljišnog pojasa te površina zemljišta na kojima su prema projektu ceste izgrađene ili se trebaju izgraditi građevine za potrebe održavanja ceste i pružanja usluga vozačima i putnicima (objekti za održavanje ceste, upravljanje i nadzor prometa, benzinske postoje, servisi i drugo),
* zemljišni pojas s obiju strana ceste potreban za nesmetano održavanje nerazvrstane ceste, širine prema projektu ceste,
* prometna signalizacija (okomita, vodoravna i svjetlosna) i oprema za upravljanje i nadzor prometa,
* javna rasvjeta i oprema ceste (odbojnici i zaštitne ograde, uređaji za zaštitu od buke, uređaji za naplatu parkiranja i slično).

**II. PRAVNI STATUS**

**Članak 3.**

Nerazvrstane ceste su javno dobro u općoj uporabi u vlasništvu Općine Podstrana.

Nerazvrstana cesta ne može se otuđiti iz vlasništva Općine Podstrana niti se na njoj mogu stjecati stvarna prava, osim prava služnosti i prava građenja radi izgradnje ili održavanja građevina komunalne i druge infrastrukture, sukladno odluci načelnika Općine Podstrana, pod uvjetom da ne ometaju odvijanje prometa i održavanje nerazvrstanih cesta.

Nerazvrstane ceste koriste se na način koji omogućuje uredno odvijanje prometa, ne ugrožava sigurnost sudionika u prometu i ne oštećuje cestu.

Dio nerazvrstane ceste namijenjen pješacima (nogostup i slično) može se dati u zakup sukladno općem aktu o davanju u zakup javnih površina i drugih nekretnina u vlasništvu Općine Podstrana za postavljanje privremenih objekata, te reklamnih i oglasnih predmeta ako se time ne ometa odvijanje prometa, sigurnost kretanja pješaka i održavanje nerazvrstane ceste.

Nekretninu koja je izvlaštenjem, pravnim poslom ili na drugi način postala vlasništvo Općine Podstrana, a lokacijskom dozvolom je predviđena za građenje nerazvrstane ceste, Općina Podstrana ne može otuđiti.

Općina Podstrana je dužna putem nadležnih tijela pokretati i voditi upravne i sudske postupke radi pravne zaštite nerazvrstanih cesta, sprečavanja njihovog samovlasnog zauzeća, ustrojavanja evidencija i gospodarenja njima kao javnim dobrom.

Popis nerazvrstanih cesta na području općine Podstrana čini sastavni dio ove Odluke.

**Članak 4.**

Kada je trajno prestala potreba korištenja nerazvrstane ceste ili njezinog dijela na području općine Podstrana, može joj se ukinuti status javnog dobra u općoj uporabi, a nekretnina kojoj prestaje taj status ostaje u vlasništvu Općine Podstrana.

Odluku o ukidanju statusa javnog dobra u općoj uporabi nerazvrstane ceste ili njenog dijela donosi Općinsko vijeće Općine Podstrana.

Odluka iz stavka 2. ovog članka dostavlja se nadležnom sudu radi provedbe brisanja statusa javnog dobra u općoj uporabi nerazvrstane ceste u zemljišnoj knjizi.

**Članak 5.**

Odredbe ove Odluke na odgovarajući način se primjenjuju i na upravljanje, održavanje i zaštitu drugih površina javne namjene na području općine Podstrana.

Površine javne namjene, u smislu stavka 1. ovog članku su one površine koje su kao takve proglašene Odlukom o komunalnom redu.

**III. UPRAVLJANJE NERAZVRSTANIM CESTAMA**

**Članak 6.**

Općina Podstrana upravlja nerazvrstanim cestama na području općine Podstrana.

Poslovi upravljanja nerazvrstanim cestama, u smislu ove Odluke su:

* održavanje nerazvrstanih cesta,
* građenje i rekonstrukciju nerazvrstanih cesta,
* evidentiranje nerazvrstanih cesta kod nadležnog ureda za katastar i upis nerazvrstanih cesta u zemljišne knjige,
* osiguravanje obavješćivanja javnosti o stanju i prohodnosti cesta, izvanrednim događajima na njima i o meteorološkim uvjetima značajnim za sigurno odvijanje prometa,
* vođenje podataka o nerazvrstanim cestama.

Nadležni upravni odjel Općine Podstrana za pravne poslove provodi evidentiranje stvarnog stanja nerazvrstanih cesta kod nadležnog ureda za katastar i upis nerazvrstanih cesta u zemljišne knjige, te vodi podatke o nerazvrstanim cestama.

Nadležni upravni odjel Općine Podstrana za komunalne poslove upravlja građenjem i rekonstrukcijom nerazvrstanih cesta, njihovim održavanjem i poduzimanjem mjera zaštite nerazvrstanih cesta.

**IV. ODRŽAVANJE NERAZVRSTANIH CESTA**

**Članak 7.**

Poslove održavanja nerazvrstanih cesta obavlja pravna odnosno fizička osoba kojoj je to povjereno ugovorom u skladu s Odlukom o obavljanju komunalnih djelatnosti na području Općine Podstrana.

Revizijska okna i poklopci revizijskih okana svih komunalnih i drugih instalacija i uređaja ugrađenih u nerazvrstanu cestu dužan je održavati vlasnik tih instalacija i uređaja, te odgovara za svu štetu koja je posljedica neispravnosti istih.

**Članak 8.**

Obim i nivo održavanja nerazvrstanih cesta utvrđuje Općinsko vijeće Općine Podstrana programom održavanja komunalne infrastrukture, na način da se programom treba osigurati trajan, siguran i nesmetan promet, bez opasnosti za osobe i imovinu, a sve u skladu s člancima 9.-14. ove Odluke.

**Članak 9.**

Poslove održavanja nerazvrstanih cesta čine:

* poslovi redovnog održavanja i
* poslovi izvanrednog održavanja.

**Članak 10.**

Redovno održavanje čini skup mjera i radnji koje se obavljaju tijekom većeg dijela godine ili cijele godine na nerazvrstanim cestama uključujući i sve objekte i instalacije, sa svrhom održavanja prohodnosti i njihove tehničke ispravnosti te sigurnosti prometa na njima.

Za redovno održavanje nerazvrstanih cesta upotrebljava se u pravilu ista vrsta materijala od kojeg je ta površina izgrađena.

**Članak 11.**

Poslovi redovnog održavanja nerazvrstanih cesta jesu:

* ophodnja i redovno praćenje stanja nerazvrstanih cesta,
* mjestimični popravci završnog sloja kolničke konstrukcije izgrađene od asfalta, betona, betonskih elemenata, kamena i sl., te nosivog sloja kolničke konstrukcije i posteljice, izrada asfaltnog tepiha ili druge podloge, kada oštećenja ugrožavaju sigurnost prometa vozila i pješaka ili prijete daljnjim propadanjem ili oštećenjem nerazvrstane ceste,
* mjestimični popravci dijelova cestovne građevine,
* čišćenje tj. uklanjanje odronjenih i drugih materijala s prometnih površina, bankina, rigola i jaraka,
* čišćenje, zamjena i manji popravci otvorenog sustava za atmosfersku odvodnju na nerazvrstanoj cesti,
* zaštita pokosa nasipa, usjeka i zasjeka nerazvrstane ceste,
* uništenje nepoželjne vegetacije na nerazvrstanim cestama,
* zamjena i popravljanje prometnih znakova, signalizacije i opreme,
* uređenje bankina i pokosa,
* održavanje svjetlosne signalizacije,
* hitni popravci i intervencije u svrhu uspostavljanja prometa i privremene regulacije prometa nastalih uslijed nepredvidljivih okolnosti,
* osiguranje prohodnosti u zimskim uvjetima (zimska služba)
* ostali slični radovi.

**Članak 12.**

Održavanje nerazvrstanih cesta u zimskim uvjetima (u daljnjem tekstu: zimska služba), obuhvaća radove neophodne za održavanje prohodnosti nerazvrstanih cesta te sigurnosti odvijanja prometa u zimskim klimatskim uvjetima.

Nerazvrstana cesta, u smislu ove Odluke, smatra se prohodnom kada je radovima na uklanjanju snijega i leda omogućeno prometovanje vozila uz upotrebu zimske opreme.

**Članak 13**.

Pod radovima održavanja nerazvrstanih cesta u zimskim uvjetima razumijevaju se:

* pripremni radovi prije nastupanja zimskih uvjeta,
* čišćenje snijega sa kolnika i pločnika te održavanje prometne signalizacije,
* uklanjanje posutog pijeska,
* osiguranje odvodnje kolnika,
* postavljanje posebne prometne signalizacije u slučajevima posebnog režima prometa i zatvaranja dijela ceste,
* čišćenje javnih pješačkih površina.

**Članak 14.**

Izvanredno održavanje nerazvrstanih cesta čine povremeni radovi koji se obavljaju radi poboljšanja pojedinih dijelova ceste bez izmjene tehničkih elemenata ceste, osiguranja sigurnosti, stabilnosti i trajnosti nerazvrstane ceste i cestovnih objekata i povećanja sigurnosti prometa.

Radovi izvanrednog održavanja nerazvrstanih cesta jesu:

* obnavljanje, zamjena i pojačanje donjeg stroja kolnika i kolničke konstrukcije većeg opsega nerazvrstane ceste,
* obnavljanje i zamjena završnog sloja kolničke konstrukcije većeg opsega nerazvrstane ceste,
* sanacija odrona, potpornih i obložnih zidova i klizišta,
* zamjena i veći popravak dijelova cestovne građevine,
* poboljšanje sustava za oborinsku odvodnju nerazvrstanih cesta,
* ublažavanje nagiba pokosa i ostali radovi na zaštiti kosina od erozije,
* korekcija prometno-tehničkih elemenata većeg opsega sa svrhom poboljšanja sigurnosti prometa i povećanja propusne moći,
* dopuna prometne signalizacije, uređaja i opreme nerazvrstane ceste kojima se mijenja osnova postojeće regulacije prometa.

Poslovi izvanrednog održavanja nerazvrstanih cesta povjeravaju se izvođaču prema propisima kojim se uređuje javna nabava.

**V. GRAĐENJE I REKONSTRUKCIJA NERAZVRSTANIH CESTA**

**Članak 15.**

Građenje i rekonstrukcija nerazvrstanih cesta obavlja se sukladno godišnjem programu gradnje objekata i uređaja komunalne infrastrukture kojeg donosi Općinsko vijeće Općine Podstrana, a na temelju tehničke dokumentacije i propisa o gradnji i prostornom uređenju.

**Članak 16.**

Poslovi građenja i rekonstrukcije nerazvrstanih cesta u smislu ove Odluke obuhvaćaju:

* ustupanje usluga građevinskog i drugog projektiranja s istražnim radovima,
* ustupanje usluga projektiranja opreme, pratećih objekata, prometne signalizacije i drugo projektiranje,
* stručnu ocjenu studija i projekata,
* ishođenje lokacijskih, građevinskih i uporabnih dozvola odnosno drugih akata na temelju kojih je dopušteno građenje i uporaba građevina po posebnom propisu,
* ustupanje radova izmještanja komunalne i druge infrastrukture,
* ustupanje radova građenja,
* ustupanje usluge stručnog nadzora gradnje,
* organizaciju tehničkog pregleda i primopredaje nerazvrstane ceste na korištenje i održavanje,
* investicijski nadzor nad provođenjem projekta,
* ustupanje revizije projekta u odnosu na osnovne uvjete kojima nerazvrstana cesta mora udovoljiti u pogledu sigurnosti prometa.

**Članak 17.**

Ako se prilikom građenja ili rekonstrukcije nerazvrstane ceste predviđa i građenje ili rekonstrukcija komunalnih i drugih instalacija i uređaja, unutar građevine nerazvrstane ceste, tehnička dokumentacija mora obuhvatiti i te instalacije i uređaje.

Troškove građenja ili rekonstrukcije instalacija i uređaja snosi investitor odnosno vlasnik tih instalacija i uređaja.

**VI. MJERE ZAŠTITE NERAZVRSTANIH CESTA**

**Članak 18.**

Nerazvrstane ceste mogu se koristiti samo za promet vozila i pješaka, a u druge svrhe samo u slučajevima na način i pod uvjetima propisanim Zakonom i ovom Odlukom.

Radi zaštite nerazvrstanih cesta na njima je zabranjeno:

* oštećivati, uklanjati, premještati, zakrivati ili na bilo koji način mijenjati postojeće stanje prometne signalizacije, prometne opreme, cestovnih uređaja,
* trajno ili privremeno zaposjesti ili na drugi način smetati posjed nerazvrstane ceste ili njihovih dijelova,
* dovoditi oborinske vode, otpadne vode ili druge tekućine s okolnih zgrada i njihovih okućnica ili okolnih zemljišta,
* sprječavati otjecanje vode s njih,
* spuštati po pokosu nasipa ili usjeka kamen, stabla te druge predmete i materijal,
* vući stabla, dijelovi stabala i drugi materijal ili predmete,
* postavljati transparente, plakate, reklame i druge oblike obavještavanja odnosno oglašavanja, bez odobrenja nadležnog upravnog odjela Općine Podstrana,
* postavljati ograde, saditi živicu, drveće i druge nasade,
* odlagati drvenu masu, ostale materijale ili druge predmete,
* postavljati nadgrobne ploče i ostala spomen obilježja,
* rasipavati materijal, nanositi blato, ulje ili ih na drugi način onečišćavati,
* odlagati snijeg i led iz okućnica i drugih zemljišta koje ne čine nerazvrstanu cestu,
* obavljati druge radnje koje mogu oštetiti nerazvrstanu cestu ili ugroziti sigurno odvijanje prometa na njoj.

**Članak 19.**

Vlasnici, ovlaštenici zemljišta koje graniči sa nerazvrstanim cestama dužni su:

* održavati stabilnim pokose, suhozide i druge međe prema nerazvrstanoj cesti i poduzimati sve radnje radi sprječavanja urušavanja na nerazvrstanu cestu,
* uređivati, održavati i po potrebi uklanjati živice, grmlje, drveće i drugo raslinje koje sprječava preglednost, prozračivanje, sušenje ceste te nesmetano korištenje,
* kositi travu i uređivati, održavati i čistiti površine u njihovom vlasništvu uz nerazvrstane ceste.

**Članak 20.**

U blizini križanja dviju nerazvrstanih cesta u razini ili na unutarnjim stranama cestovnog zavoja, ne smije se saditi drveće, grmlje ili visoke poljske kulture, postavljati naprave, ograde ili druge predmete kojima bi se ograničavala preglednost prometa.

**Članak 21.**

Na nerazvrstanoj cesti zabranjeno je poduzimati bilo kakve radove ili radnje, ukoliko za to ne postoji pisana suglasnost nadležnog upravnog odjela Općine Podstrana.

Pravna ili fizička osoba dužna je radi ishođenja suglasnosti iz stavka 1. ovog članka podnijeti pisani zahtjev, sukladno općim aktima kojima je uređen režim korištenja nerazvrstanih cesta.

**Članak 22.**

Pri poduzimanju bilo kakvih radova ili radnji na nerazvrstanoj cesti mora se uspostaviti odgovarajuća privremena regulacija prometa na način koji osigurava sigurno odvijanje prometa i nesmetano izvođenje radova ili radnji, sukladno prometnom elaboratu.

Po završetku radova ili radnji privremena regulacija prometa iz stavka 1. ovog članka mora se odmah ukloniti.

Radovi ili druge radnje na nerazvrstanoj cesti trebaju se planirati i izvoditi u vrijeme najmanjega prometnog intenziteta.

Pravna ili fizička osoba uz zahtjev za izdavanje suglasnosti za privremenu regulaciju prometa, dužna je priložiti elaborat iz stavka 1. ovog članka.

**Članak 23.**

Pravna ili fizička osoba u obavljanju čije gospodarske djelatnosti dolazi do prekomjerne uporabe nerazvrstane ceste teškim ili srednje teškim vozilima, dužna je platiti naknadu za prekomjernu uporabu nerazvrstane ceste.

Djelatnosti i mjerila za utvrđivanje prekomjerne uporabe nerazvrstane ceste, određivanje naknade za prekomjernu uporabu nerazvrstane ceste, način obračuna i plaćanja određuju se posebnom odlukom Općinskog vijeća Općine Podstrana.

**Članak 24.**

Zauzimanje i korištenje nerazvrstanih cesta i zemljišta uz nerazvrstane ceste zbog radova koji se ne smatraju održavanjem ili građenjem ceste te radi postavljanja pokretnih naprava, reklama i reklamnih panoa, obavlja se u skladu s propisima o komunalnom redu i korištenju javnih površina.

**Članak 25.**

Nerazvrstana cesta može se prekopavati radi izvođenja radova popravka, prelaganja ili ugradnje komunalnih i drugih instalacija i uređaja te radi priključenja na te instalacije i uređaje, te za hitne intervencije.

Tehnički uvjeti prekopa te druga pitanja u svezi s prekopom nerazvrstane ceste određuju se posebnom odlukom Općinskog vijeća Općine Podstrana.

**Članak 26.**

Ako se na nerazvrstanoj cesti izvode radovi ili radnje bez suglasnosti ili suprotno izdanoj suglasnosti nadležnog upravnog odjela Općine Podstrana za komunalne poslove koje mogu oštetiti nerazvrstanu cestu ili ugroziti sigurnost prometa na njoj, komunalni redar će obustaviti radove.

Troškove sanacije i oštećenja nerazvrstane ceste snosi pravna i fizička osoba koja ih je prouzročila.

**Članak 27.**

Za vrijeme izvođenja radova na nerazvrstanoj cesti investitor, odnosno izvođač radova, dužan je osigurati pješački promet i promet vozila, uz poduzimanje svih mjera sigurnosti (signalizacija, fizičke prepreke i privremeno prekrivanje građevinskih jama i ulegnuća većih od 5 cm) u skladu s zakonskim propisima.

Investitor i izvođač snose odgovornost za svaku štetu koja nastane trećim osobama uslijed izvođenja radova na nerazvrstanim cestama i njihovog zauzimanja.

**Članak 28.**

Vozila u prometu na nerazvrstanoj cesti, sama ili zajedno s teretom, moraju zadovoljavati propisane uvjete za pojedine vrste vozila u pogledu dimenzija, ukupne mase i osovinskog opterećenja.

Iznimno od stavka 1. ovog članka, izvanredni prijevoz je moguć na temelju dozvole za izvanredni prijevoz kojim se utvrđuju uvjeti i način njegova obavljanja.

Vozilo kojim se obavlja izvanredni prijevoz mora zadovoljiti zahtjeve tehničke ispravnosti sukladno propisima kojima se uređuje sigurnost prometa na cestama.

Dozvolu za izvanredni prijevoz na nerazvrstanoj cesti u smislu stavka 2. ovog članka izdaje nadležni upravni odjel Općine Podstrana.

Ako se izvanredni prijevoz treba obaviti na javnoj cesti i nerazvrstanoj cesti, dozvolu za izvanredni prijevoz izdaje pravna osoba koja upravlja javnom cestom.

O izdanoj dozvoli za izvanredni prijevoz, nadležni upravni odjel Općine Podstrana je dužan obavijestiti Ministarstvo unutarnjih poslova, Policijske uprave Splitsko-dalmatinske županije i inspekciju za ceste nadležnog ministarstva.

Ne smatra se izvanrednim prijevozom promet vozila:

* komunalnih i drugih službi koje služe za redovno održavanje nerazvrstanih cesta i infrastrukture ugrađene u njih,
* za skupljanje i odvoz komunalnog i reciklabilnog otpada,
* za dopremu goriva (nafta, plin, drva, pelati) za potrebe domaćinstava i gospodarskih subjekata, dopremu namještaja i kućanskih aparata, te za opskrbu gospodarskih objekata (trgovine, ugostiteljski objekti, objekti smještaja).

Uvjete i način obavljanja izvanrednog prijevoza na nerazvrstanoj cesti te uvjete i postupak za izdavanje dozvole za izvanredni prijevoz na nerazvrstanoj cesti utvrđuju se primjenom odgovarajućeg propisa za javne ceste.

**Članak 29.**

Troškove izvanrednog prijevoza na nerazvrstanoj cesti, troškove postupka izdavanja dozvole za izvanredni prijevoz te, troškove poduzimanja posebnih mjera koje se moraju provesti radi sigurnosti izvanrednog prijevoza plaća prijevoznik.

**Članak 30.**

Ako se kontrolom utvrdi da se izvanredni prijevoz na nerazvrstanoj cesti obavlja bez dozvole, odnosno ako se utvrdi da osovinsko opterećenje, ukupna masa i dimenzije vozila premašuju dozvolom utvrđene iznose, izvanredni prijevoz može se nastaviti tek nakon pribavljanja odgovarajuće dozvole za izvanredni prijevoz, odnosno nakon odgovarajućeg usklađenja s propisanim osovinskim opterećenjem, ukupnom masom i dimenzijom vozila.

U slučaju iz stavka 1. ovog članka, prijevoznik je dužan nadoknaditi svu prouzročenu štetu na nerazvrstanoj cesti.

**Članak 31.**

Nadležni upravni odjel Općine Podstrana za komunalne poslove prati stanje kvalitete sanirane nerazvrstane ceste te ukoliko utvrdi da sanacija nije izvršena kvalitetno, zahtijevat će od investitora da ponovno izvrši sanaciju ili da nadoknadi štetu.

**VII. NADZOR**

**Članak 32.**

Inspekcijski nadzor nad nerazvrstanim cestama obavljaju komunalni redari u suglasju sa zakonom kojim se uređuju ceste i zakonom kojim se uređuje komunalno gospodarstvo.

U obavljanju nadzora iz stavka 1. ovog članka, komunalni redar ovlašten je poduzimati radnje u suglasju sa zakonom kojim se uređuje komunalno gospodarstvo i općim aktima Općine Podstrana kojima je uređen režim korištenja nerazvrstanih cesta.

**Članak 33.**

U obavljanju nadzora komunalni redar ovlašten je i dužan narediti:

* uklanjanje uočenih nedostataka na nerazvrstanim cestama zbog kojih je ugrožena ili bi mogla biti ugrožena sigurnost prometa ili stabilnost ceste,
* privremenu obustavu radova ili radnji što se izvode suprotno odredbama ove Odluke, suprotno uvjetima iz rješenja odnosno suglasnosti za radove ili radnje na nerazvrstanoj cesti,
* uklanjanje zapreka i drugih predmeta koji sprječavaju odvijanje prometa na nerazvrstanoj cesti,
* vraćanje zaposjednutog dijela nerazvrstane ceste u prijašnje stanje,
* prestanak i uklanjanje drugog ometanja slobodnog korištenja nerazvrstane ceste,
* poduzimanje mjera za žurno sprječavanje nastanka ili uklanjanja posljedica nastale štete uzrokovane djelovanjem više sile i zbog drugih opasnosti,
* predložiti podnošenje zahtjeva za pokretanje prekršajnog postupka, izdati prekršajni nalog,
* naplatiti kaznu od počinitelja odmah, na mjestu počinjenja prekršaja.

**Članak 34.**

Pravne i fizičke osobe dužne su komunalnom redaru na njegov zahtjev i u zadanom roku dostaviti podatke i dokumentaciju koja je potrebna za obavljanje nadzora.

Pravne i fizičke osobe dužne su komunalnom redaru omogućiti nesmetano obavljanje nadzora, dati osobne podatke i pružiti druge potrebne obavijesti o predmetu uredovanja.

**VIII. PREKRŠAJNE ODREDBE**

**Članak 35.**

Novčanom kaznom u iznosu od 1300,00 eura kaznit će se za prekršaj pravna osoba ako:

1. koristi nerazvrstanu cestu suprotno članku 3. stavak 3. ove Odluke,
2. postupa suprotno članku 7. stavak 2. ove Odluke,
3. postupa suprotno zabranama iz članka 18. ove Odluke,
4. postupa suprotno odredbama članka 19. ove Odluke,
5. postupi suprotno odredbama članka 20. ove Odluke,
6. na nerazvrstanoj cesti poduzima radove i radnje bez suglasnosti iz članka 21. ove Odluke,
7. obavlja izvanredni prijevoz bez dozvole ili suprotno uvjetima iz dozvole iz članka 28. stavka 2. ove Odluke.

Novčanom kaznom u iznosu od 250,00 eura kaznit će se i odgovorna osoba u pravnoj osobi za prekršaje iz stavka 1. ovog članka.

Novčanom kaznom u iznosu od 650,00 eura kaznit će se fizička osoba obrtnik koja počini prekršaje iz stavka 1. ovog članka u vezi s obavljanjem njezina obrta.

Novčanom kaznom u iznosu od 250,00 eura kaznit će se fizička osoba koja počini prekršaje iz stavka 1. ovog članka.

**IX. PRIJELAZNE I ZAVRŠNE ODREDBE**

**Članak 36.**

Ova Odluka objavit će se u “Službenom glasniku Općine Podstrana”, a stupa na snagu osmog dana od dana objave.

KLASA: 024-02/24-01/03 Predsjednik

URBROJ: 2181-39-01-24-04 Općinskog vijeća:

Podstrana, 18. siječnja 2024.godine Zdravko Galić

**POPIS NERAZVRSTANIH CESTA NA PODRUČJU OPĆINE PODSTRANA**

|  |  |  |  |
| --- | --- | --- | --- |
| Red. boj | NAZIV | DUŽINA (m) | KAT.ČEST. |
|  | Krešimirova ulica | 249 | 88/1 k.o. Donja Podstrana |
|  | Tješimirova ulica | 576 | 92/1 k.o. Donja Podstrana |
|  | Elemova ulica | 239 | 213/1, 213/2 k.o. Donja Podstrana |
|  | Ulica Petra Smaića | 567 | 233/1 k.o. Donja Podstrana |
|  | Ulica Gošanj | 288 | 578/2 k.o. Donja Podstrana |
|  | Ulica Nikole Tavelića | 626 | 5149/1 k.o. Donja Podstrana |
|  | Mosorska ulica | 1300 | 5150, 5151/1, 540/1 k.o. Donja Podstrana |
|  | Paštrićeva ulica | 466 | 5154/1, 5154/2 k.o. Donja Podstrana |
|  | Ulica Gospe u Siti | 1410 | 5152/1 k.o. Donja Podstrana |
|  | Put Budeševa | 437 | 721 k.o. Donja Podstrana |
|  | Perunska ulica | 259 | 755/1 k.o. Donja Podstrana |
|  | Ulica Blato | 297 | 1108/1 k.o. Donja Podstrana |
|  | Ulica Pišćine | 429 | 950/1 k.o. Donja Podstrana |
|  | Ulica Domovinskog rata | 1290 | 5153/1 k.o. Donja Podstrana |
|  | Cindrova ulica | 310 | 1607 k.o. Donja Podstrana |
|  | Put starog sela | 1232 (Donja Podstrana)  1330 (Gornja Podstrana) | 5155/1 k.o. Donja Podstrana, od granice s katastarskom općinom Donja Podstrana (nastavak postojeće ulice Put Starog sela) i ide od spoja kat.čest. 10633 i 10623/1 (stara katastarska izmjera), nova izmjera kat.čest. 3883 i 3884 k.o. Gornja Podstrana u pravcu sjeveroistoka dužine cca 180 m do kat.čest. 4017/4 (stara izmjera) nova kat.čest. 847 k.o. Gornja Podstrana, odnosno ide preko dijela 4017/5, dijela 4017/1, dijela 4017/3 i dijela 4017/4 (stara katastarska izmjera) k.o. Gornja Podstrana, nastavljajući se zatim do spoja sa kat.čest. 10633 i 10623/1 (stara katastarska izmjera) k.o. Gornja Podstrana preko kat.čest. 3884, 3885, 3910, 3911 i dijela 3914 (nova izmjera) sve k.o. Gornja Podstrana, što odgovara katastarskim česticama stare izmjere 10623/1, dio 3869, dio 3868/2, dio 3868/1, dio 3561/1, dio 9999/1, dio 3231/1, dio 3231/4, dio 3178/1, dio 3180/1 i 3180/2 (gdje i završava) sve k.o. Gornja Podstrana |
|  | Bleiburška ulica | 347 | 1578/1 k.o. Donja Podstrana |
|  | Ulica Gradac | 656 | 1555 k.o. Donja Podstrana |
|  | Ulica Rastovac | 320 | 1649/47, 1658 k.o. Donja Podstrana |
|  | Ulica Rudine | 460 | dio kat.čest. 4017/21, 4017/5, 4017/7, 4017/1, 4017/3, 4017/9, 4017/6, 4017/26, 4017/2, 4065/3, 4065/2, 4065/10, 4065/9, 4065/1, 10751/1, 5014, 5028/5, 5028/1, 5037/3, 5031/2, 5038/2, 5035/1, 5031/1, 5032/2, 5032/1, 10751/1 k.o. Gornja Podstrana |
|  | Ulica Alfonsa Pavića | 247 | dio kat.čest. 1278, 1295, 1298, 1301, 1377, 1379, 1296, 1300, 1302, 1366/1, 1366/2 i 1362 k.o. Donja Podstrana |
|  | Ulica Ante Starčevića | 696 | dio kat.čest. 1278, 1381, 1416/3, 1380, 1416/1, 5156, 1418/1, 1419, 1368/2, 1368/1, 1365/1, 1365/3, 1420/2, 1364, 1420/3, 1363, 1421/1, 1420/3, 1421/2, 1421/3, 1497/2, 1423/1, 1497/1, 1498, 1351/2, 1350, 1349, 1502, 1503, 1492/1, 1347/1, 1492/2, 1343, 1346, 1344, 1345, 1504, 1508/1, 1506, 1511, 1494, 1573, 1505, 1715, 1713, 1710, 1712 k.o. Donja Podstrana |
|  | Ulica Podčelina | 502 | 5157 k.o. Donja Podstrana |
|  | Ulica Stjepana Radića | 373 | 1483, 2084 k.o. Donja Podstrana |
|  | Ulica Popa Glagoljaša | 415 | 1721/1 k.o. Donja Podstrana |
|  | Ulica Bosančica | 221 | 2016 k.o. Donja Podstrana |
|  | Ulica Poljičkih knezova | 1190 | 5158/1 k.o. Donja Podstrana |
|  | Ulica Davora Jurasa | 482 | 1251/1 k.o. Donja Podstrana |
|  | Ulica Janka Bobetka | 290 | 2122/9 k.o. Donja Podstrana |
|  | Put Galije | 370 | 2188 k.o. Donja Podstrana |
|  | Ulica Kralja Zvonimira | 1350 | 5159/1, 5159/5, 5159/6, 5159/7, 5159/8, 5159/9, 5159/10 k.o. Donja Podstrana |
|  | Ulica Kokočevica | 105 | 2170/1 k.o. Donja Podstrana |
|  | Ulica Kraljice Jelene | 434 | dio kat.čest. 1988, 2145, 2126, 2129, 2130, 2125/1, 2132/1, 2133, 2134, 2135, 2136, 2137, 2138, 2139, 2155/2, 2155/3, 2156, 2154/3, 2154/4, 2158/1, 2158/2, 2157, 2160, 2143 k.o. Donja Podstrana |
|  | Ulica Plešin dolac | 317 | 1988 k.o. Donja Podstrana |
|  | Ulica Bartola Kašića | 830 | 5160/1, 1985/2 k.o. Donja Podstrana |
|  | Ulica don Mate Lukete | 3800 | 10623/15, 10623/16, 10623/17, 10623/5, 10627/7, 10627/1, 10627/2, 10627/3, 10627/4, 10627/7, 10627/8, 10627/9 sve k.o. Gornja Podstrana |
|  | Ulica Duge njive | 1950 | 1827/1, 1857/1, 5161/1, 6131/1 k.o. Donja Podstrana |
|  | Ulica Vučevica | 538 | 1917/1, 1873/7 k.o. Donja Podstrana |
|  | Ulica Kaline | 360 | dio kat.čest. 1885/1, 2377, 2378, 1885/2, 2379/1, 2379/4, 5144, 2733, 2734/1, 2734/4, 2734/8, 2734/9, 2734/3, 2734/5, 2734/6, 1884/1, 2736/5, 2730/7, 2736/4, 2736/1, 2737/2, 2738/7, 2738/8, 1886 k.o. Donja Podstrana |
|  | Ulica Križine | 461 | dio kat. čest. 2691, 2714/2, 2664, 2667/2, 2663, 2667/3, 2668, 2671/2, 2672/1, 2674, 2662, 2673, 2619, 2655, 2651/2, 2623, 2634, 2628/3, 2628/1, 2632, 2631, 2629, 2624, 2709 k.o. Donja Podstrana |
|  | Hercegovačka ulica | 1456 | dio kat. čest. 2540/5, 2540/3, 2683, 2681, 2680, 2679/2, 2677/2, 2678, 2679/3, 2691, 2702, 2700/4, 2700/3, 2700/1, 2696/2, 2684, 2685, 2696/5, 2690/1, 2703, 2704, 2677/1, 2666/4, 2707/2, 2717, 2729/2, 2686, 2729/3, 2728, 2712, 2713/1, 2713/2, 2716, 2718/4, 2718/5, 2845, 2841, 2745, 2720, 2748/2, 2747, 2746/5, 2746/4, 5145/1, 2759, 2808/14, 2760/1, 2789/1, 2760/7, 2760/5, 2790/3, 2790/10, 2760/3, 2760/14, 2760/6, 2760/9, 2808/12, 2790/13, 2790/4, 2790/5, 2808/11, 2808/10, 2790/8, 2790/1, 2790/12, 2790/11, 2696/1, 2670/1, 2670/2, 2669, 2729/1, 2696/1, 2670/1, 2670/2, 2669, 2729/1, 2714/4, 2714/1, 2842, 2757, 2721, 2723, 2749, 2760/13 k.o. Donja Podstrana |
|  | Ulica žrtava komunizma | 383 | 1788 k.o. Donja Podstrana |
|  | Ulica Ivana Mažuranića | 325 | 2495 k.o. Donja Podstrana |
|  | Ulica Katarine Zrinske | 251 | 2485, 2580/1 k.o. Donja Podstrana |
|  | Ulica Križnog puta | 134 | 2586/2 k.o. Donja Podstrana |
|  | Ulica Kneza Domagoja | 447 | 3030/1 k.o. Donja Podstrana |
|  | Ulica Banica | 544 | 2991/1, 2991/2, 2991/3 k.o. Donja Podstrana |
|  | Ulica Alojza Stepinca | 496 | 2827/1 k.o. Donja Podstrana |
|  | Ulica Mile Gojsalić | 1409 | 5167/1, 5162/1 k.o. Donja Podstrana |
|  | Put Bana | 263 | 5167/2 k.o. Donja Podstrana |
|  | Branimirov put | 187 | 3110 k.o. Donja Podstrana |
|  | Težačka ulica | 2400 | 5164/1 k.o. Donja Podstrana |
|  | Ulica ratnih žrtava | 669 | 5166/1 k.o. Donja Podstrana |
|  | Zagorska ulica | 205 | dio 3274/7, 3326/1, 3274/1, 3325, 3270/2, 3274/2, 3270/1, 3274/3, 3274/4 k.o. Donja Podstrana |
|  | Trg dr. Franje Tuđmana | 115 | 3377/1 k.o. Donja Podstrana |
|  | Ulica Kneza Mislava | 1381 | 5169, 3710/1 k.o. Donja Podstrana |
|  | Ulica Šćadin | 171 | 4359 k.o. Donja Podstrana |
|  | Ulica Ante Kaštelančića | 736 | dio 5174/1, 4266/1, 4267/4, 4267/3, 4276, 4269/4, 4275/2, 4158/1, 4155, 4295, 5170, 4154/4, 4154/1, 4136, 5174/2, 4150/1, 4154/2, 4153/4, 4111/2, 4152/7, 4151/1, 4151/2, 4152/8, 4157/3, 4157/2, 4122, 4144, 4155/2, 4115/1, 4101, 4117, 4116, 4119, 4099, 4103, 4123, 4124, 3815, 4121, 4125, 3814, 3809 k.o. Donja Podstrana |
|  | Ulica Vinine | 222 | 4229/1 k.o. Donja Podstrana, produžuje se od kat.čest. 4229/1 k.o. Donja Podstrana prema sjeveru i to preko kat.čest. 4230, 4229/2, 4231, 4232, 4179, 4178, do kat. čest. 4176, sve k.o. Donja Podstrana |
|  | Ulica Kotlace | 253 | 5175/1 k.o. Donja Podstrana |
|  | Ulica Omanuša | 186 | 4730 k.o. Donja Podstrana |
|  | Murska ulica | 309 | 4711/1 k.o. Donja Podstrana |
|  | Put Vučipolja | 1010 | 5177/1 k.o. Donja Podstrana |
|  | Ulica Sv. Fabjana | 1835 | počinje od ulice Don Petra Cara kod crkve sv. Antuna na zapad ispod starih kuća, do crvke sv. Fabijana dužine oko 1500 m, 1. odvojak jugozapadno od kat.čest. 461 (stara katastarska izmjera) k.o. Gornja Podstrana, nova izmjera kat.čest. 2454 k.o. Gornja Podstrana, prema jugozapadu za cca 85 m do kat.čest. 664/2 (stara katastarska izmjera) k.o. Gornja Podstrana, nova izmjera kat.čest. 2583 k.o. Gornja Podstrana, 2. odvojak kreće se od jugozapadno do kat.čest. 398 (stara katastarska izmjera) k.o. Gornja Podstrana, nova izmjera kat.čest. 2426 k.o. Gornja Podstrana, do kat.čest. 238 (stara katastarska izmjera) k.o. Gornja Podstrana, nova izmjera kat.čest. 2124 k.o. Gornja Podstrana |
|  | Kralja Tomislava | 60 | 1390/7 k.o. Donja Podstrana |
|  | I obalni prilaz | 45 | 1252 k.o. Donja Podstrana |
|  | II obalni prilaz | 15 | 1250/9 k.o. Donja Podstrana |
|  | III obalni prilaz | 121 | identična kat.čest. 1404 k.o. Donja Podstrana koja s sjeverne strane započinje o državne ceste D-8, odnosno Strožanačke ceste (kat.čest. 5147/1 k.o. Donja Podstrana), te se proteže u smjeru jugo-zapada do obale (kat.čest. 5183/1 k.o. Donja Podstrana). |
|  | IV obalni prilaz | 175 | 2262/1 k.o. Donja Podstrana |
|  | VI obalni prilaz | 71 | 2465 k.o. Donja Podstrana |
|  | VII obalni prilaz | 49 | 2469 k.o. Donja Podstrana |
|  | VIII obalni prilaz | 32 | 3031 k.o. Donja Podstrana |
|  | IX obalni prilaz | 96 | 3057 k.o. Donja Podstrana |
|  | XII obalni prilaz | 88 | 4479 k.o. Donja Podstrana |
|  | XIII obalni prilaz | 36 | 4523 k.o. Donja Podstrana |
|  | Put Kave | 127 | u naselju Gornja Podstrana proteže se od granice sa katastarskom općinom Gornja Podstrana, od ceste za Žrnovnicu prema sjevero-istoku do rampe ulaza u „Kavu“ u dužini od 127 m |
|  | Put Maslinika | 1185 (Donja Podstrana), 220 (Gornja Podstrana | 6269/1 k.o. Donja Podstrana, od granice s naseljem Podstrana – Sv. Martin, kroz dva odvojka, od čega zapadni odvojak prolazi preko dijela k.č. 7376, dijela k.č. 7377, dijela k.č. 7378, dijela k.č. 7374/1, dijela k.č. 7374/2, dijela k.č. 7380, (k.č. 3930 po novoj izmjeri) k.o. Gornja Podstrana, u dužini od cca 65 m, a istočni odvojak prolazi preko dijela k.č. 7510, dijela k.č. 7580, dijela k.č. 2174/1, dijela k.č. 7509, dijela k.č. 7508, dijela k.č. 2307, dio k.č. 2305, dio k.č. 2303, dio k.č. 2287/11 kio k.č. 2287/10, dio k.č. 2287/9, dio k.č. 2287/8, dio k.č. 2180/2 (k.č. 3931 po novoj izmjeri) k.o. Gornja Podstrana |
|  | Ulica Dolac | 390 | 3621/2, 3638/1, 3638/5 k.o. Donja Podstrana |
|  | Ulica Pojatište | 750 | 3960/2 k.o. Donja Podstrana |
|  | Put Mure | 625 | identična kat.čest. 3890 (dio), 3947, 3948 k.o. Gornja Podstrana po novoj katastarskoj izmjeri (službeni katastar – kat.čest. dio 10218/6, dio 10224, dio 10227/1, dio 10249/1, dio 10250, dio 10251, dio 10267, dio 10268/1, dio 10296, dio 10297, dio 10299/1, dio 10299/2, dio 10300, dio 10341, dio 10343/1, dio 10343/2, dio 10346, dio 10347, dio 10349, dio 10350, dio 10353, dio 10354, dio 10355, dio 10357, dio 10378/1, dio 10378/2, dio 10394/1, dio 10577, dio 10579/1, dio 10586/2, dio 10587, dio 10592, dio 10593, dio 10604, dio 10609, dio 10610, dio 10611, dio 10612, dio 10613/1, dio 10679/1, dio 10682, dio 10683, dio 10684/1 k.o. Gornja Podstrana) koja s istočne strane započinje od Ulice Don Petra Cara 8kat.čest. 3131, 3228 k.o. Gornja Podstrana), te se proteže u smjeru zapada do izvora Mure (kat.čest. 3597, 3598 k.o. Gornja Podstrana) |
|  | Put Brda | 400 | identična kat.čest. 3926 po novoj katastarskoj izmjeri (službeni katastar – kat.čest. dio 104/4, dio 110, dio 124, dio 129, dio 134, dio 154/1, dio 160, dio 163, dio 164, dio 166, dio 214, dio 215, dio 219/1, dio 219/2, dio 228/5, dio 45/3, dio 45/5, dio 45/6, dio 57/1, dio 57/2, dio 71, dio 73, dio 86, dio 94 k.o. Gornja Podstrana) koja s istočne strane započinje od kat.čest. 1619, 1927 k.o. Gornja Podstrana, te se proteže u smjeru zapada do kat.čest. 1786 k.o. Gornja Podstrana |
|  | Put Polja | 750 | identična kat.čest. 3924 po novoj katastarskoj izmjeri (službeni katastar – kat.čest. dio 10650/1, dio 2454/1, dio 2459, dio 2464, dio 2465, dio 2475, dio 2480, dio 2482, dio 2483/1, dio 2483/2, dio 2486, dio 2488, dio 2489, dio 2658/2, dio 2664, dio 2665/3, dio 2666, dio 2672, dio 2673, dio 2681, dio 2682/1, dio 2683, dio 2685, dio 2703, dio 2705, dio 2706, dio 2713, dio 2714/2, dio 2718/2, dio 2719, dio 2720, dio 2721/1, dio 2721/2, dio 2722/1, dio 2723/1, dio 2724, dio 2726/1, dio 2726/2, dio 2737, dio 2746/1, dio 2746/2, dio 2746/3, dio 2751, dio 2752/1, dio 2754, dio 2755, dio 2759/1, dio 2759/6 k.o. Gornja Podstrana) koja s istočne strane započinje započinje od kat.čest. 2138, 1614 k.o. Gornja Podstrana, te se proteže u smjeru zapada do kat.čest. 1556 k.o. Gornja Podstrana |
|  | Ulica Don Petra Cara od kat.čest. 10679/1 (stara izmjera) K.O. Gornja Podstrana, nova izmjera 3880 K.O. Gornja Podstrana tj. od dijela gdje prestaje upravljanje Županijske uprave za ceste Split | 1035 | započinje od kat čest. 10679/1 (stara izmjera) k.o. Gornja Podstrana, nova izmjera 3880 k.o. Gornja Podstrana i ide na zapad do kat.čest. 560 k.o. Gornja Podstrana (stara izmjera), nova katastarska izmjera kat.čest. 2054 k.o. Gornja Podstrana, te južnim odvojkom kod crkve Sv. Antuna, odnosno od kat.čest. 748 (stara katastarska izmjera) k.o. Gornja Podstrana, nove izmjere kat.čest. 2989 k.o. Gornja Podstrana, do kat.čest. 707/1 (stara katastarska izmjera) k.o. Gornja Podstrana, nove izmjere kat. čest. 2609 k.o. Gornja Podstrana |
|  | Odvojak Don Petra Cara | 60 | 4548/2 k.o. Donja Podstrana |
|  | Odvojak Grljevačke ceste | 113 | 3084 k.o. Donja Podstrana |
|  | Odvojak Duge njive | 129 | 1869/2 k.o. Donja Podstrana |
|  | Odvojak Domovinskog rata | 77 | dio od spoja kat.čest. 5153/1 k.o. Donja Podstrana sa kat.čest. 1649/14 k.o. Donja Podstrana i ide južno, do ruba kat.čest. 1646/2 k.o. Donja Podstrana |
|  | Odvojak ceste Sv. Martina | 45 | dio od spoja sa kat.čest. 5146/1 k.o. Donja Podstrana (Cesta sv. Martina), prema jugo-zapadu preko kat.čest. 4449 i dijela 4448 k.o. Donja Podstrana |
|  | Žrtava komunizma – I. odvojak | 70 | od spoja s kat.čest. 1788 k.o. Donja Podstrana sjevernim rubom kat.čest. 1978/1 k.o. Donja Podstrana i ide zapadno, do kraja kat.čest. 1978/1 k.o. Donja Podstrana |
|  | Žrtava komunizma – II. odvojak | 200 | od spoja s kat.čest. 1788 k.o. Donja Podstrana i ide istočno, do kraja kat.čest. 1799 k.o. Donja Podstrana |
|  | Žrtava komunizma – III. odvojak | 145 | od spoja s kat.čest. 1788 k.o. Donja Podstrana i ide istočno, do kraja kat.čest. 6231 k.o. Donja Podstrana |
|  | Don Petra Cara – II. odvojak | 715 | od spoja kat.čest. 6270/5 i 5449/1 obje k.o. Donja Podstrana, nastavljajući se u pravcu jugoistoka preko kat.čest. 5450/1, 5450/2, 5446, 5443/2, 5443/3, 5379/2, 5382/2, 5383/2, 5379/3, 5379/8, 6271/4 k.o. Donja Podstrana, do granice sa naseljem Podstrana – Mutogras, dužine od 290 m, te se dalje nastavlja prema jugoistoku preko kat.čest. 5388, 5385, 5386, 6272/2, 5353/2, 5252/2, 5334/2, 5335/2, 5327/1, 5327/3, 5323/3, 5319, 5316/1 k.o. Donja Podstrana u naselju Podstrana – Mutogras do vrha kat.čest. 5302/1 k.o. Donja Podstrana, dužine od 390 m |
|  | Put Vrila | 810 | od ruba kat. čest. 5173/7 k.o. Donja Podstrana (ulica don Petra Cara) i zatim prati kat.čest. 5171 k.o. Donja Podstrana prema sjeveru i dalje na zapad do kraja kat.čest. 3870 k.o. Donja Podstrana, zatim jedan odvojak prati kat.čest. 3910 k.o. Donja Podstrana u cijelosti od spoja do kat.čest. 5171 k.o. Donja Podstrana prema jugu i dalje na zapad do kat.čest. 5172/2 k,o. Donja Podstrana, od čega jedan dio odvojka ide do kat.čest. 3854 k.o. Donja Podstrana, a drugi dio na jug zahvaćajući dio kat.čest. 3857 k.o. Donja Podstrana |
|  | Ulica kralja Zvonimira – I. odvojak | 135 | od spoja s kat.čest. 5159/1 k.o. Donja Podstrana i ide sjeverno, preko kat.čest. 2183/24, 2183/25, 2183/29, 2183/1, 2183/34 k.o. Donja Podstrana do kat.čest. 2182/2 k.o. Donja Podstrana |
|  | Ulica kralja Zvonimira – II. odvojak | 170 | 2353/1 k.o. Donja Podstrana |
|  | Ulica Put Vučipolja – I. odvojak | 70 | od spoja s kat.čest. 5177/1 (Ulica Put Vučipolja) i ide južno preko kat.čest. 4966/2 te nastavlja istočno preko kat.čest. 4952/2, dijela kat.čest. 4953/2 i dijela kat.čest. 4951, sve k.o. Donja Podstrana |
|  | Ulica Ivana Paštrića Poljičanina – I. odvojak | 70 | 1003 k.o. Donja Podstrana |
|  | II. odvojak ceste Sv. Martina | 60 | dio od spoja s kat.čest. 5146/1 (Cesta sv. Martina) i ide sjeverno preko dijela kat.čest. 4389 k.o. Donja Podstrana u dužini 64 m |
|  | Ulica Ratnih žrtava – I. odvojak | 180 | od spoja s kat.čest. 5166/1 (Ulica ratnih žrtava) i ide južno preko cijele kat.čest. 3416/1 i dijela kat.čest. 3420 te nastavlja jugoistočno preko dijelova kat.čest. 3420, 3417, 3419, 3405, 3422, 3424/1, 3424/2 i 3424/3 sve k.o. Donja Podstrana |